laion/Wikipedia-Exotic huggingface dataset:
סקובי-דו 2: חופשי חופשי

סקובי-דו 2: חופשי חופשי (באנגלית: Scooby-Doo 2: Monsters Unleashed) הוא סרט לייב אקשן אמריקאי מסוגת קומדיית אימה, שיצא לאקרנים ב-2004 ובוים על ידי ראג'ה גוסנל ונכתב על ידי ג'יימס גאן וקרייג טיטלי. הסרט מבוסס על סדרת הנפשה בעלת אותו שם. זהו סרט המשך לסרט סקובי-דו משנת 2002. גם בסרט ההמשך מככבים פרדי פרינז ג'וניור, שרה מישל גלר, מת'יו לילארד, לינדה קרדליני וניל פאנינג כקולו של סקובי-דו. סקובי דו וחבורתו יוצאים לפתור את תעלומת הדמות המסתורית עטוית המסכה שמפרה את שלוות העיר קולסוויל בעזרת צבא של מפלצות אשר הורס את העיר. פרדי פרינז ג'וניור - פרד "פרדי" ג'ונס שרה מישל גלר - דפני בלייק מת'יו לילארד - שאגי רוג'רס לינדה קרדליני - ולמה דינקלי ניל פאנינג - סקובי דו (קול) סת' גרין - פטריק וייסלי פיטר בויל - ג'רמיה ויקלס טים בלייק נלסון - ד"ר ג'ונתן ג'קובו אליסיה סילברסטון - הת'ר ג'ספר האו מדיה וקבצים בנושא סקובי-דו 2: חופשי חופשי בוויקישיתוף "סקובי-דו 2: חופשי חופשי", במסד הנתונים הקולנועיים IMDb (באנגלית) "סקובי-דו 2: חופשי חופשי", באתר נטפליקס "סקובי-דו 2: חופשי חופשי", באתר AllMovie (באנגלית) "סקובי-דו 2: חופשי חופשי", באתר Rotten Tomatoes (באנגלית) "סקובי-דו 2: חופשי חופשי", באתר Box Office Mojo (באנגלית) "סקובי-דו 2: חופשי חופשי", באתר Metacritic (באנגלית) "סקובי-דו 2: חופשי חופשי", באתר אידיבי "סקובי-דו 2: חופשי חופשי", באתר HBO Max (באנגלית) "סקובי-דו 2: חופשי חופשי", במסד הנתונים הקולנועיים KinoPoisk (ברוסית) סקובי דו 2 - חופשי חופשי, במיזם "אישים" לתיעוד היצירה הישראלית ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
שלג באוגוסט

שלג באוגוסט הוא סרט דרמה ישראלי משנת 1993, בבימויו וכתיבתו של חגי לוי. בסרט מככבים רמי הויברגר ואביגיל אריאלי, אשר הייתה מועמדת לפרס אופיר לשחקנית המשנה הטובה ביותר. גיבור הסרט הוא בן במשפחה השייכת לקהילת יוצאי איטליה בירושלים שחייה התרבותיים מרוכזים בבית הכנסת האיטלקי בירושלים והם מדברים באיטלקית מתובלת במילים בעברית. גבי ד'אנג'לו (רמי הויברגר) מתנה אהבה עם חברתו נעמה (גני בן נר). שניהם חוזרים בשאלה מהקהילה הדתית של יוצאי איטליה בירושלים שמתפללים בבית הכנסת האיטלקי בירושלים. לאחר ליל אהבה סוער הוא נרדם וחולם שנעמה נלקחת ממנו על ידי חבורת חרדים. בבוקר הוא לא מוצא אותה. חברו גיא (שי אביבי) מייעץ לו לחפש אותה בירושלים. גבי מסכים בלית ברירה היות שהוא יודע שלא יתקבל בקהילה בעין יפה לאחר שיצא בשאלה. בירושלים הוא נפגש באלסנדרה (אביגיל אריאלי), חברתה הקרובה של נעמה והיא מחליטה לסייע לו בחיפושים. גבי מגיע לבית הכנסת והחכם ליאו (יעקב בנאי) משוחח איתו באיטלקית ויועץ לו אביו מריו (נסים זוהר) ואמו ג'ובנה (סנדרה שדה) מקבלים אותו בחביבות ומזמינים אותו לארוחה בביתם ביחד עם אורח (דני מוג'ה). כולם משוחחים באיטלקית. בריון חרדי (שרון רג'יניאנו) מזהיר את גבי שיפסיק את החיפוש אחרי נעמה אבל הוא לא נרתע. הוא נפגש עם הרב דיקשטיין (הלל נאמן) שניהל לאחרונה שיחות עם נעמה אך אין הוא יודע לאן נעלמה. לבסוף הוא נפגש עם הרב אורבך (יוסי יבלונקה) שגם הוא אינו מוסר לו היכן נעמה אבל אשתו ורה (ריטה שוקרון) שהיא אחותה של ג'ובאנה מוסרת לה את המקום בו נמצאת נעמה, "בית חנה", פנימייה תורנית לבנות. גבי מצליח להיכנס לפנימייה ביחד עם אלסנדרה כשהם מתחזים לזוג חרדי. לאחר חיפוש בפנימייה הוא מוצא את נעמה אבל היא רוצה להישאר שם והם נאלצים לחזור. גבי חוזר למשפחתו ונושא נאום הספד לסבו באיטלקית ומצטט אותו כאומר: "הכל תלוי בך ואפילו אם יורד שלג באוגוסט, תתנער ממנו" (מכאן שם הסרט). את אהבתו לנעמה הוא מחליף ברומן חדש עם אלסנדרה. "שלג באוגוסט", במסד הנתונים הקולנועיים IMDb (באנגלית) "שלג באוגוסט", באתר ספר הקולנוע הישראלי "שלג באוגוסט", באתר אידיבי "שלג באוגוסט", במסד הנתונים הקולנועיים KinoPoisk (ברוסית) שלג באוגוסט, במיזם "אישים" לתיעוד היצירה הישראלית הסרט המלא לצפייה בתשלום באתר ארכיון ישראלי לסרטים - סינמטק ירושלים
אלמה זאדיץ'

אלמה זאדיץ' (בבוסנית: Alma Zadić; נולדה ב-24 במאי 1984) היא פוליטיקאית ועורכת דין אוסטרית, המכהנת כשרת המשפטים באוסטריה בממשלת קורץ השנייה החל מינואר 2020, חברה בפרלמנט האוסטרי מטעם מפלגת הירוקים. אלמה זאדיץ' נולדה בשנת 1984 בעיר טוזלה בצפון-מזרח בוסניה והרצגובינה של היום (אשר הייתה אז הרפובליקה הסוציאליסטית של בוסניה והרצגובינה כחלק מיוגוסלביה) להורים בוסניאקים-מוסלמים, שניהם מהנדסים במקצועם. בשנת 1994 בהיותה בת עשר, נמלטו זאדיץ' ומשפחתה מבוסניה עקב המלחמה שהתרחשה במדינה באותן שנים והם התיישבו בווינה שבאוסטריה. בשנת 2003 היא החלה לימודי משפטים בפקולטה למשפטים באוניברסיטת וינה, ובהמשך הדרך היא זכתה במלגת פולברייט ללימודי תואר שני באוניברסיטת קולומביה שבניו יורק וסיימה את התואר ב-2007. בתקופת לימודי המשפטים עבדה כחוקרת משפט זוטרה בארגון ההגירה הבינלאומי שבווינה ועברה התמחות בית הדין הפלילי הבינלאומי ליוגוסלביה לשעבר שבהאג. לאחר שסיימה את לימודיה עבדה בין השנים 2015-2011 כשותפה במשרד עורכי דין בינלאומי בשם Freshfields Bruckhaus Deringer‏ (FBD) שבסיסו ממוקם בלונדון ולאחר מכן עד שסיימה את תפקידה בארגון קודמה לתפקיד שותפה בכירה. בקיץ 2017 נכנסה לפוליטיקה כחברת הפרלמנט האוסטרי מטעם מפלגת JETZT (אנ'). בחודש יולי 2019 עברה למפלגת הירוקים ושובצה במקום החמישי ובחודש ספטמבר באותה שנה נבחרה שוב ללמועצה הלאומית. היא הייתה שותפה במשא ומתן להרכבת הממשלה בין מפלגת הירוקים לבין המפלגה הנבחרת, מפלגת העם האוסטרית (ÖVP) בראשות קנצלר אוסטריה סבסטיאן קורץ. בינואר 2020 מונתה לתפקיד שרת המשפטים כחלק מההסכם הקואליציוני בין המפלגות והפכה לשרה הראשונה בממשלה שאינה ילידת המדינה. בעקבות כניסתה לתפקיד הפכה למטרה מצד חוגי ימין-קיצוניים לפגיעה, בין היתר נחשפה לביקורת חריפה, גידופים ואיומים על חייה בשל היותה מוסלמית ומהגרת, בשל כך הוצמדה לה אבטחה משטרתית. זאדיץ' מגדירה עצמה כמוסלמית אך היא לא חשה זיקה לדת. זאדיץ' דוגלת בתפיסת עולם ליברלית ופועלת לאורך השנים לקידום נושאים חברתיות לרבות זכויות אדם, זכויות מיעוטים ואיכות הסביבה. מדיה וקבצים בנושא אלמה זאדיץ' בוויקישיתוף אתר האינטרנט הרשמי של אלמה זאדיץ' הניו יורק טיימס, היא הגיעה לווינה כפליטה. עכשיו עליה להוכיח שהיא לא מכרה את נשמתה לשטן, באתר הארץ, 16 בפברואר 2020 אלמה זאדיץ', ברשת החברתית פייסבוק אלמה זאדיץ', ברשת החברתית אקס (טוויטר) אלמה זאדיץ', ברשת החברתית אינסטגרם "Austria minister Alma Zadic targeted by web hate speech".
קרחון ארוס

קרחון ארוס (באנגלית: Eros Glacier) הוא קרחון בחוף המזרחי של האי אלכסנדר, שבאנטארקטיקה. אורכו של הקרחון 13 קילומטרים; רוחבו 4 קילומטרים (בשפכו). הקרחון זורם מרמת פלאנט לכיוון דרום-מזרח, ונשפך אל מדף הקרח ג'ורג' השישי בסמוך צפונית למצוק פוסיל. הקרחון התגלה לראשונה מהאוויר על ידי לינקולן אלזוורת', בטיסתו מעל האזור ב-23 בנובמבר 1935. שפכו של הקרחון נסקר ומופה על ידי המשלחת הבריטית אל ארץ גרהאם בשנת 1936. הקרחון נסקר בשנית בשנת 1948 ובשנת 1949 על ידי סקר שטחי חסות איי פוקלנד. הקרחון כולו מופה בשנת 1960 על ידי דרק סירל (Derek J.H. Searle) בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של הקרחון ניתן לו על ידי הוועדה המייעצת לשמות אנטארקטיים של בריטניה. בדומה האתרים סביבה, הקרויים על שם גופים במערכת השמש או קשורים אליה, הקרחון נקרא על שמו של האסטרואיד ארוס. שם זה ניתן לקרחון בעת שניתנו השמות לקרחון פלוטו ולקרחון אורנוס. • Salvatore, Maria Cristina. (2001), Geomorphological sketch map of the Fossil Bluff area (Alexander Island, Antarctica) mapped from aerial photographs, Antarctic Science. 13. 75-78. 10.1017/S0954102001000116 קרחון ארוס באתר הסקר הגאולוגי של ארצות הברית קרחון ארוס באתר הגאזט האנטארקטי של ממשלת אוסטרליה קרחון ארוס באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון ארוס מחשבון מרחקים - מרחק אתרים סמוכים מקרחון ארוס תחזית מזג אוויר עדכנית ארוכת טווח עבור קרחון ארוס גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר המיפוי על ידי דרק סירל (Derek J.H. Searle) נערך בשנת 1963 היסטוריה של שמות אתרים בסביבת הקרחון
קרחון פלוטו

קרחון פלוטו (באנגלית: Pluto Glacier) הוא קרחון בחוף המזרחי של האי אלכסנדר, שבאנטארקטיקה. אורכו של הקרחון 18 קילומטרים; רוחבו 7 קילומטרים (בשפכו). הקרחון זורם לכיוון מזרח, ונשפך אל מדף הקרח ג'ורג' השישי בסמוך צפונית למצוקי סאקסשן. החוף באזור זה התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935; הקרחון מופה בשנת 1960 על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'. שפכו של הקרחון נסקר באופן חלקי בשנת 1936 על ידי המשלחת הבריטית אל ארץ גרהאם. הקרחון נסקר בשנים 1948 ו-1949 על ידי משלחת חקר שטחי חסות איי פוקלנד. שמו של הקרחון ניתן לו על ידי הוועדה המייעצת לשמות אנטארקטיים של בריטניה. בדומה האתרים סביבה, הקרויים על שם גופים במערכת השמש או קשורים אליה, הקרחון נקרא על שמו של כוכב הלכת הננסי פלוטו. • RILEY, T., FLOWERDEW, M., & WHITEHOUSE, M. (2012), Chrono- and lithostratigraphy of a Mesozoic–Tertiary fore- to intra-arc basin: Adelaide Island, Antarctic Peninsula, Geological Magazine, 149(5), 768-782. doi:10.1017/S0016756811001002 • Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Palmer Land Area, Antarctica: 1947–2009 , U.S. Geological Survey Geologic Investigations Series Map I–2600–C, 1 map sheet, 28-p • Sven Brysch, Changes in climate and palaeoenvironment during the Late Jurassic–Early Cretaceous in southern South America and western Antarctica , Heidelberg, 2018 קרחון פלוטו באתר הסקר הגאולוגי של ארצות הברית קרחון פלוטו באתר הגאזט האנטארקטי המשווה SCAR של ממשלת אוסטרליה קרחון פלוטו באתר mindat תחזית מזג אוויר עדכנית ארוכת טווח עבור קרחון פלוטו גאזט השמות האנטארקטיים הרשמי של ארצות הברית מידע גאוגרפי והיסטורי היסטוריה של שמות אתרים בסביבת הקרחון
מצוקי סאקסשן

מצוקי סאקסשן (באנגלית: Succession Cliffs; מילולית: מצוקי רצף) היא שורה של מצוקים תלולים לאורך החוף המזרחי של האי אלכסנדר, שבאנטארקטיקה. אורך קיר המצוקים 2.8 קילומטרים. המצוקים מצויים בסמוך מדרום לקרחון פלוטו. המצוקים התגלו לראשונה מהאוויר על ידי לינקולן אלזוורת', בטיסתו מעל האזור ב-23 בנובמבר 1935. המצוקים נסקרו ומופו לראשונה (באופן גס וחלקי) על ידי המשלחת הבריטית אל ארץ גרהאם בשנת 1936. המצוקים נסקרו בשנית בשנת 1948 על ידי משלחת חקר שטחי חסות איי פוקלנד. שמם של המצוקים ניתן להם על ידי משלחת חקר שטחי חסות איי פוקלנד. שמם של המצוקים ניתן להם בשל מראה המצוקים - בהם ניתן לראות בסלעי המצוקים החשופים רצף (באנגלית: סאקסשן) של שכבות גאולוגיות. • Sven Brysch, Changes in climate and palaeoenvironment during the Late Jurassic–Early Cretaceous in southern South America and western Antarctica , Heidelberg, 2018 מצוקי סאקסשן באתר הסקר הגאולוגי של ארצות הברית מצוקי סאקסשן באתר הגאזט האנטארקטי המשווה SCAR של ממשלת אוסטרליה מצוקי סאקסשן באתר mindat גאזט השמות האנטארקטיים הרשמי של ארצות הברית מגע גאוגרפי והיסטורי
יורש העצר של דובאי

נסיך הכתר של דובאי (בערבית: ولي عهد دبي) הוא יורש העצר של כתר אמירות דובאי. יורש העצר הנוכחי של דובאי הוא שייח' חמדאן בן מוחמד בן ראשד אאל מכתום (בערבית: حمدان بن محمد بن راشد آل مكتوم), שנולד ב-14 בנובמבר 1982. פרק זה לוקה בחסר. אנא תרמו לוויקיפדיה והשלימו אותו. דומה שיש להוסיף את מכתום בן ראשד אאל מכתום שמונה ליורש העצר ב-1958 על פי מאמר ההספד עליו ב-bbc, ראו כאן.
כלב מוסבכנסיס

כלב מוסבכנסיס או זאב מוסבך (שם מדעי: Canis mosbachensis) הוא מין טורף נכחד, שהשתייך לסוג כלב, והיה קרובו של הזאב המצוי ואולי אף היה אביו הקדמון. הוא חי במשך הפליסטוקן התיכון של אירואסיה שלפני 660,000 עד 300,000 שנה מימינו. הוא תואר לראשונה ב-1925 מממצאים בשטחי ריינלנד-פפאלץ שבגרמניה. לעיתים הוא נכלל יחד עם מיני הכלבים קסנוקיון שאולי משויכים לסוג נפרד. חלק מהחוקרים רואים בו אף תת-מין קדום של הזאב האפור, אך אין הסכמה על כך. כלב זה דמה במראהו לזאב, אך היה קטן יותר, בגודל של זאב הודי או של קויוט, ובמשקל של עד 20 עד 35 קילוגרם. המבנה הדומה לזאב הודי מרמז על קשר בין שני המינים ואולי הוא גדל לאורך הזמן והיגר לאמריקה דרך מעבר יבשתי קדום. עם זאת הזאבים האמיתיים הראשונים הופיעו לפני 0.5-0.3 מיליון שנה מהיום, כך שהתאריכים חופפים. ממצאים נוספים מרפובליקת סאחה-יקוטיה הרוסית ומסין כנראה השתייכו למין זה, אך אולי שייכים למין נפרד - Canis variabilis. ההבדל העיקרי בינו לזאבים הוא מבנה המלתעות והטוחנות שהיו בעלי צורות רכסים שונות מספיק על מנת להגדירו כמין נפרד. מדיה וקבצים בנושא כלב מוסבכנסיס בוויקישיתוף כלב מוסבכנסיס, באתר GBIF (באנגלית)
עצי אשוח 5

עצי אשוח 5 (ברוסית: Ёлки 5; שהופץ בישראל בשם יולקי 5) הוא סרט קומדיה רוסי משנת 2016, המהווה סרט המשך לסרט "עצי אשוח 1914". בוריס נפרד מאשתו ומייחל שהכל יחזור כפי שהיה. יבגני מנסה לעזור לו להתפייס עם אשתו, אך הוא לא חושד שבוריס מתכנן לגנוב פינגווין מגן החיות של יבגני, אותו הוא רוצה להעניק במתנה לבנו. אנדריי שהיו לו חברות רבות בעבר, מסתפק סוף סוף באישה אחת. אבל הוא מקנא ובודק כל העת את אשתו בחשד שהיא בוגדת בו. גולש הסנובורד גרישה וחברו גולש הסקי דימון מזמינים נערות לדירתם. אבל הבנים הוסחו כל כך ממשחקי מחשב עד ששכחו לקנות עץ חג מולד. הבנות מאיימות לעזוב אם הבחורים לא יצליחו למצוא ולהביא עץ חג המולד. קונסטנטין משוכנע שהדרך בה הוא פוגש את השנה החדשה תשפיע על שאר הדברים במהלך השנה. מסיבה זו הוא מבקש בכל דרך אפשרית למשוך את תשומת ליבה של ז'נצ'קה, העובדת איתו באסדת הקידוח פריראזלומנאיה ולהניא אותה מכוונתה להתחתן עם גבר אחר. מניה יודעת שאפשר למצוא הכל ואת כולם באינטרנט, ולכן היא מחליטה למצוא את הלהבה הישנה שלה ברשת. אבל יש בעיה אחת: עליה ללמד אותה כיצד להשתמש במחשב. וריה וובה מצילים את עצמכם. הם יצטרכו להתמודד עם תשוקות רומנטיות. איוון אורגנט כבוריס וורובייב סרגיי סבטלקוב כיבגני פבלוביץ' אלנה פלאקסינה כאוליה, אשתו של בוריס, אם לבוריס הקטן אירינה ארכיפובה כאוליה, אשתו של יבגני אלכסנדר גולובין כדימון פומנקו (גולש הסקי) אלכסנדר דומוגרוב הבן כגרישה זמליניקין (גולש הסנואובורד) אנה חילקביץ' כלסיה, חברתו של דימון גושה קוצנקו כפרופסור אנדריי ניקולאביץ' מריה שוקשינה כנטשה, אשתו של אנדריי ניקולאביץ' קיריל פלטניוב כקוסטיה, עובד באסדת הקידוח פריראזלומנאיה קתרינה שפיצה כז'ניה, עובדת באסדת הקידוח פריראזלומנאיה יאן צפניק כמקאר, מוכר הפינגווין אלכסנדר רובק כאלכסנדר קורובין אנסטסיה סמטנינה כקטיה, חברתו של גרישה גלינה סטחנובה כמניה אירינה צ'יפיז'נקו כטטיאנה, מכרה של מניה, מפעילת מעליות יורי צורילו כראש מסוף הגז אלכסיי פטרנקו כגריגורי פבלוביץ' זמליניקין, דודו של בוריס הסרט מורכב משבעה מקטעים המתרחשים במוסקבה, סנקט פטרבורג, סוצ'י, צ'ליאבינסק, פרם, יקטרינבורג ועל משטח הנפט פריראזלומנאיה, השוכן בים ברנץ ובתחנת החלל הבינלאומית בגובה של 400 ק"מ מעל הקרקע. בכל אתרים אלה גם נערכו הצילומים בפועל. עצי אשוח 5, ברשת החברתית VK "עצי אשוח 5", במסד הנתונים הקולנועיים IMDb (באנגלית) "עצי אשוח 5", באתר AllMovie (באנגלית) "עצי אשוח 5", באתר אידיבי "עצי אשוח 5", במסד הנתונים הקולנועיים KinoPoisk (ברוסית) "ЕЛКИ-5". Kinobusiness. "О ПРОЕКТЕ Елки-5. Х/ф". Russia-1. "«Лента.ру» проведет прямую линию с актерами и создателями «Елки 5»". Lenta.ru. "Бекмамбетов: фильм "Елки-5" могут включить в книгу Гиннесса". RIA Novosti. ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
Nashe Kino

Nashe Kino (ברוסית: «Наше кино») היא חברה רוסית להפקת סרטי קולנוע, שהוקמה בשנת 2011 על בסיס חברת ההפצה באותו שם, שהתקיימה משנת 2003 ועסקה בהפצה בלבד. החברה הוקמה על ידי CTB Films וחברת Profit. יוזם החברה היה ראש חברת CTB, המפיק סרגיי סליאנוב בשיתוף פעולה עם ראש חברת Profit, איגור טולסטונוב. החברה החדשה נועדה ליטול חלק בהפקת סרטי קולנוע, עבור 2 חברות האם. החברה נטלה חלק בהפקה והפצת סרטי אנימציה מוצלחים, שהפיקו אולפני ההנפשה מלניצה ובעיקר הזיכיון "שלושת הבוגאטירים". החברה הפיצה סרטים רבים שהפכו לשוברי קופות כדוגמת שלושת הבוגאטירים בצעדי הסוס, שלושת הבוגאטירים על חופים מרוחקים, שלושת הבוגאטירים ומלך הים, שלושת הבוגאטירים ונסיכת מצרים, איוואן צארביץ' והזאב האפור, סאליוט 7, איוואן צארביץ' והזאב האפור 2, איוואן צארביץ' והזאב האפור 3, איוואן צארביץ' והזאב האפור 4, סוד חותם הדרקון, הגאוגרף שתה את העולם, קו! קין-דזה-דזה, מטרו, השותף, הסקיתי. ג'ונגל (2012) רוח הרפאים (2015) שוברת הקרח (2016) המעטפה (2017) סונאטה (2018) שוער הגלקסיה (2020) סוסון גבנונון (2020) אתר האינטרנט הרשמי של Nashe Kino (ברוסית) ערך זה הוא קצרמר בנושא קולנוע ובנושא רוסיה. אתם מוזמנים לתרום לוויקיפדיה ולהרחיב אותו.
כלב אטרוסקוס

כלב אטרוסקוס או זאב אטרוסקוס (שם מדעי: Canis etruscus) הוא מין טורף נכחד, שהשתייך לסוג כלב. הוא חי בתחילת הפליסטוקן באירואסיה בתחום שבין ספרד לסין, לפני 1.9 עד 1.6 מיליון שנה מהיום והיה קשור לזאב האפור המודרני ולמין הנכחד כלב מוסבכנסיס. המאובנים שלו נמצאו לראשונה באירופה שלחופי הים התיכון, כשלראשונה התגלו סביב נהר ארנו בקרבת העיר ארצו שבפירנצה, איטליה. מאובניו היו קשים לזיהוי והם תוארו ב-1877 בידי הרופא השווייצרי ממוצא סקוטי צ'ארלס עמנואל פורסיית' מייג'ור (אנ') שתיאר 3 מיני זאבים מהאזור: Canis falconeri שככל הנראה שייך לסוג קסנוקיון, כלב ארננסיס (Canis arnensis) ומין זה, שכנראה התפתח מהאחרון. ממצאים מצפון יוון שזוהו כמין כלב נפרד בשם המדעי Canis apolloniensis, אוחדו עם מין זה עקב הבדלים קטנים מאוד ביניהם. כלב זה היה קטן יחסית, לא יותר גדול מתן זהוב והיה בעל לסתות ארוכות יחסית עם שיניים טוחנות גבוהות מעט. הוא היה אוכל כל ולא טורף מובהק. הוא התפשט באירופה סביב 1.8 מיליון שנה עם התפשטותם של טורפים גדולים מהיבשת כמו הפכיקרוקוטה הענקי ומיני כלבים כמו שועל ראקון או האאוקיון הקטנים, שהותאמו לתנאים של נוף פתוח ויבש יותר, שנגרם עקב ההתייבשות של תחילת הפליסטוקן והתקררות האקלים. מדיה וקבצים בנושא כלב אטרוסקוס בוויקישיתוף כלב אטרוסקוס, באתר GBIF (באנגלית)
אוקו סוביסטה

אוקו סוביסטה (באסטונית: Uku Suviste; נולד ב-6 ביוני 1982) הוא זמר אסטוני. סוביטה ייצג את אסטוניה באירוויזיון 2021 עם השיר The Lucky One. ב-29 בפברואר 2020 נבחר לייצג את אסטוניה באירוויזיון לשנת 2020 לאחר שניצח בתחרות "Eesti Laul 2020" עם שירו "What Love Is", אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020. סוביסטה זכה פעם נוספת בקדם האסטוני לאירוויזיון 2021, ונבחר לייצג את אסטוניה עם השיר "The Lucky One". אוקו סוביסטה התחיל בקריירתו במהלך העשור הראשון של המאה העשרים ואחת כאשר השתתף בתחרויות מוזיקה שונות ברחבי אסטוניה כגון "Kaks Takti Ette" ושיתוף פעולה עם אמנים שונים כגון בריגיט אויגמל המוכרת באסטוניה. בשנת 2010 השתתף בפסטיבל New Wave הבינלאומי ברוסיה וסיים במקום השלישי. הוא השתתף בנוסף גם באודישנים ל"Golos", הגרסה הרוסית לתוכנית הכישרונות דה וויס, בה הגיע לחצי הגמר. בשנת 2019 לקח סוביסטה בתוכנית הטלוויזיה האסטונית "Eesti Laul" הבוחרת את הנציג האסטוני לאירוויזיון, הוא הגיע במקום השני אחרי ויקטור קרון. בשנת 2020 ניסה שוב להשתתף בתחרות והפעם ניצח בה - הוכרז כי הוא יישא את הדגל האסטוני ברוטרדם שבהולנד. לאחר ביטול התחרות, סוביסטה זכה בקדם פעם נוספת. סוביסטה יבצע את השיר "The Lucky One" על בימת אירוויזיון 2021. ב-20 במאי 2021, סוביסטה ביצע את השיר בחצי הגמר השני של התחרות וכשל בניסיון להעפיל לגמר, לאחר שהגיע למקום ה-13 עם 58 נקודות. 2015 - Out of Thunder 2016 - Teemant 2016 - Supernatural 2019 - Pretty Little Liar 2019 - Tuult tiibadesse 2019 - What Love Is מדיה וקבצים בנושא אוקו סוביסטה בוויקישיתוף אתר האינטרנט הרשמי של אוקו סוביסטה (באנגלית) אוקו סוביסטה, ברשת החברתית פייסבוק אוקו סוביסטה, ברשת החברתית אקס (טוויטר) אוקו סוביסטה, ברשת החברתית אינסטגרם אוקו סוביסטה, סרטונים בערוץ היוטיוב אוקו סוביסטה, במסד הנתונים הקולנועיים IMDb (באנגלית) אוקו סוביסטה, באתר ספוטיפיי אוקו סוביסטה, באתר סאונדקלאוד (באנגלית) אוקו סוביסטה, באתר Last.fm (באנגלית) אוקו סוביסטה, באתר AllMusic (באנגלית) אוקו סוביסטה, באתר MusicBrainz (באנגלית) אוקו סוביסטה, באתר דיזר אוקו סוביסטה, באתר Discogs (באנגלית) אוקו סוביסטה, באתר Genius סמי לוקלה, 🇪🇪 Uku Suviste wins Eesti Laul and represents Estonia in Rotterdam with “What Love Is”!, אסקאקסטרה, 29 בפברואר 2020 Estonia: Uku Suviste for Eurovision 2020, יורוויקס, 29 בפברואר 2020
What Love Is (שיר של אוקו סוביסטה)

"What Love Is" (בעברית: "מהי אהבה") הוא שיר באנגלית שנכתב והולחן על ידי אוקו סוביסטה, שרון וון, ובוצע על ידי אוקו סוביסטה. ב-29 בפברואר 2020 השיר זכה בתוכנית "Eesti Laul 2020" שמהווה את קדם האירוויזיון האסטוני, ונבחר לייצג את המדינה באירוויזיון 2020 ברוטרדם, הולנד, אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020 סמי לוקלה, 🇪🇪 Uku Suviste wins Eesti Laul and represents Estonia in Rotterdam with “What Love Is”!, אסקאקסטרה, 29 בפברואר 2020
נטליה גורדיינקו

נטליה גורדיינקו (במולדובנית: Natalia Gordienco; נולדה ב-11 בדצמבר 1987) היא זמרת מולדובנית. בשנת 2006 ייצגה גורדיינקו לראשונה את מדינתה באירוויזיון עם שירה "Loca". באירוויזיון הזה הגיעה למקום ה-20. ב-29 בפברואר 2020 נבחרה גורדיינקו בשנית לייצג את מולדובה באירוויזיון עם שירה "Prison". לאחר ביטול התחרות, גורדיינקו נבחרה לייצג את מולדובה פעם נוספת באירוויזיון 2021, עם השיר "Sugar". גורדיינקו נולדה בקישינב ב-11 בדצמבר 1987 והיא בעלת מוצא אוקראיני. גורדיינקו שרה במקהלת בית הספר שלה, למדה פסנתר בבית ספר למוזיקה ורקדה באנסמבל של בית הספר שלה למשך עשר שנים. בגיל 15 החלה גורדיינקו בהשתתפות בתחרויות שירה. בשנת 2005 נהפכה גורדיינקו לזמרת של הלהקה "מילניום". באותה השנה הלהקה השתתפה בגמר לאומי של תחרות ה"קלאה ויקטוריי" והגיעו בלמקום השלישי. מילניום הוזמנה להשתתף בתחרות בינלאומית ברומניה. ב-20 במאי 2006 ייצגה גורדיינקו את מולדובה באירוויזיון עם שירה "Loca". השיר הגיע למקום ה-20 מתוך 24 כשהוא מקבל 22 נקודות בלבד. ב-2008 זכתה גורדיינקו בתואר "אמן אמירטוס" במולדובה. בשנת 2009 החלה גורדיינקו בפרויקט בשם "DJ Star" בו היא מוכשרת בתור די ג'יי. היא זכתה בפרס בפרויקט אך לא בקלות מכיוון שהתחרתה מול תקליטנים מקצוענים בעוד שהיא חסרת ניסיון. בשנת 2010 גורדיינקו הוציאה לאור את האלבום הראשון שלה, וב-2011 אלבום שני. ב-2015 הוציאה לאור סינגל חדש בשם "Summertime". בינואר 2020 הוכרזה גורדיינקו כאחת המתמודדות בקדם המולדובני לאירוויזיון עם שירה "Prison". גורדיינקו זכתה בקדם כשהיא גוברת על 18 מתמודדים נוספים וקיבלה את הזכות לשאת את הדגל המולדובני באירוויזיון 2020 ברוטרדם, הולנד. לאחר ביטול התחרות, היא נבחרה פעם נוספת לייצג את מולדובה באירוויזיון 2021. ב-20 במאי 2021, גורדיינקו ביצעה את "Sugar" בחצי הגמר השני של התחרות, והגיעה למקום השביעי עם 179 נקודות. ב-22 במאי, בגמר התחרות, הגיעה גורדיינקו למקום ה-13 עם 115 נקודות. מדיה וקבצים בנושא נטליה גורדיינקו בוויקישיתוף נטליה גורדיינקו, ברשת החברתית פייסבוק נטליה גורדיינקו, ברשת החברתית אקס (טוויטר) נטליה גורדיינקו, ברשת החברתית אינסטגרם נטליה גורדיינקו, סרטונים בערוץ היוטיוב נטליה גורדיינקו, באתר פינטרסט נטליה גורדיינקו, במסד הנתונים הקולנועיים IMDb (באנגלית) נטליה גורדיינקו, באתר ספוטיפיי נטליה גורדיינקו, באתר Last.fm (באנגלית) נטליה גורדיינקו, באתר AllMusic (באנגלית) נטליה גורדיינקו, באתר MusicBrainz (באנגלית) נטליה גורדיינקו, באתר דיזר נטליה גורדיינקו, באתר Yandex.Music (ברוסית) נטליה גורדיינקו, באתר Discogs (באנגלית) נטליה גורדיינקו, באתר Genius אנגלוס נוסטוס, 🇲🇩 Natalia Gordienko to represent Moldova in Eurovision 2020!, אסקאקסטרה, 29 בפברואר 2020 Semi-final 2: The 10 songs qualified for the Grand Final Eurovision 2021 Results: Voting & Points
Prison (שיר של נטליה גורדיינקו)

Prison (בעברית: כלא) הוא שיר באנגלית שנכתב והולחן על ידי פיליפ קירקורוב, שרון וון, דימיטריס קונטופולוס, ובוצע על ידי נטליה גורדיינקו. ב-29 בפברואר 2020 השיר זכה בתוכנית "O melodie pentru Europa 2020" שמהווה את קדם האירוויזיון המולדובני, ונבחר לייצג את המדינה באירוויזיון 2020 ברוטרדם, הולנד. סרטון השיר "Prison" באתר יוטיוב לוק גריפית', Moldova: Natalia Gordienko to Eurovision 2020 with "Prison", יורוויז'ן וורלד, 29 בפברואר 2020 ערך זה הוא קצרמר בנושא שירים ובנושא מולדובה. אתם מוזמנים לתרום לוויקיפדיה ולהרחיב אותו.
מחוזות עיראק

מחוזות עיראק הם המחוזות האדמיניסטרטיבים המרכיבים את עיראק. עד לשנת 2014 עיראק מחולקת ל-18 מחוזות אשר נקראים בערבית מֻחאפַט'את (محافظات, צורת יחיד מֻחאפַט'ה محافظة) וכל מחוז מחולק למספר נפות הנקראות בערבית קדאא (قضاء, צורת יחד אקדיה أقضية). החלוקה הנוכחית של המחוזות בוצעה בשנת 1978. בינואר 2014 הממשל המרכי בבגדאד הכריז על כוונתו להקים מספר מחוזות חדשים. במרץ 2014 שלטונות כורדיסטן העיראקית החליטו על הפרדת חלק מהשטח של מחוז סולמאניה למחוז נפרד - מחוז חלבג'ה. מדיה וקבצים בנושא מחוזות עיראק בוויקישיתוף נתוני מחוזות http://www.cabinet.iq/ArticleShow.aspx?ID=4226 http://www.krp.org/english/articledisplay.aspx?id=JDcr+40ccEs=
רכס פובוס

רכס פובוס (באנגלית: Phobos Ridge) הוא רכס סלעי בדרום מזרח האי אלכסנדר, שבאנטארקטיקה. הרכס ניצב לגדתו המערבית של קרחון מארס. חלק זה של חוף האי אלכסנדר התגלה לראשונה מהאוויר על ידי לינקולן אלזוורת', בטיסתו מעל האזור ב-23 בנובמבר 1935. הרכס מופה באופן חלקי על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי האוויר שצולמו על ידי אלזוורת'. הרכס נסקר לראשונה בשנת 1949 על ידי משלחת חקר שטחי חסות איי פוקלנד. שמו של הרכס ניתן לו על ידי הוועדה המייעצת לשמות אנטארקטיים של בריטניה. בדומה האתרים סביבה, הקרויים על שם גופים במערכת השמש או קשורים אליה, הרכס נקרא על לשם הירח פובוס - הפנימי מבין שני הירחים של כוכב הלכת מאדים (וזאת בהתייחס לקרחון מארס הסמוך הקרוי על שמו של מאדים (באנגלית: מארס)). רכס פובוס באתר הסקר הגאולוגי של ארצות הברית רכס פובוס באתר הגאזט האנטארקטי של ממשלת אוסטרליה רכס פובוס באתר הגאזט האנטארקטי המשווה SCAR של ממשלת אוסטרליה מחשבון מרחקים - מרחקים מרכס פובוס לאתרים סמוכים מזג אוויר נוכחי עדכני עבור רכס פובוס תחזית מזג אוויר עדכנית ארוכת טווח עבור רכס פובוס נתוני מזג אוויר היסטוריים עבור רכס פובוס גאזט השמות האנטארקטיים הרשמי של ארצות הברית מידע גאוגרפי והיסטורי היסטוריה של שמות אתרים בסביבת הקרחון